ระเบียบคณะอนุกรรมการบริหารกองทุนฟื้นฟูระเบียบคณะอนุกรรมการบริหารกองทุนฟื้นฟูสมรรถภาพคนพิการว่าด้วยหลักเกณฑ์วิธีการและเงื่อนไขการให้กู้ยืมเงินกองทุนฟื้นฟูสมรรถภาพคนพิการพ.ศ.๒๕๔๗ อาศัยอำนาจตามความในข้อ๕ (๔) แห่งระเบียบคณะกรรมการฟื้นฟูสมรรถภาพคนพิการ ว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ พ.ศ. ๒๕๓๖ แก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการ ว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ ๒) พ.ศ. ๒๕๔๑และแก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ (ฉบับที่ ๓) พ.ศ. ๒๕๔๗คณะอนุกรรมการบริหารกองทุนฟื้นฟูสมรรถภาพคนพิการจึงวางระเบียบการกู้ยืมเงินกองทุนฟื้นฟูสมรรถภาพคนพิการไว้ ดังต่อไปนี้บททั่วไป ข้อ ๑ ระเบียบนี้เรียกว่า ระเบียบคณะอนุกรรมการบริหารกองทุนฟื้นฟูสมรรถภาพคนพิการว่าด้วยหลักเกณฑ์ วิธีการ และเงื่อนไขการให้กู้ยืมเงินกองทุนฟื้นฟูสมรรถภาพคนพิการ พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะอนุกรรมการบริหารกองทุนฟื้นฟูสมรรถภาพคนพิการว่าด้วยหลักเกณฑ์ วิธีการ และเงื่อนไขการให้กู้ยืมเงินกองทุนฟื้นฟูสมรรถภาพคนพิการ พ.ศ. ๒๕๔๒บรรดาระเบียบข้อบังคับ และคำสั่งอื่นใดที่กำหนดไว้ในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้เงินกองทุนหมายความว่าเงินทุนหมุนเวียนเพื่อการให้กู้ยืมเป็นทุนประกอบอาชีพหรือเพื่อขยายกิจการคณะกรรมการหมายความว่า คณะกรรมการฟื้นฟูสมรรถภาพคนพิการคณะอนุกรรมการหมายความว่า คณะอนุกรรมการบริหารกองทุนฟื้นฟูสมรรถภาพคนพิการสำหรับในส่วนกลาง และให้หมายความรวมถึงคณะอนุกรรมการพัฒนาคุณภาพชีวิตคนพิการประจำจังหวัดสำหรับในส่วนภูมิภาคซึ่งได้รับมอบหมายจากคณะอนุกรรมการบริหารกองทุนฟื้นฟูสมรรถภาพคนพิการด้วยสำนักงานหมายความว่า สำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาสคนพิการและผู้สูงอายุผู้อำนวยการสำนักงานหมายความว่า ผู้อำนวยการสำนักงานส่งเสริมสวัสดิภาพและพิทักษ์เด็ก เยาวชนผู้ด้อยโอกาส คนพิการและผู้สูงอายุข้อ ๕การเบิกจ่ายเงินให้กู้ยืมเงินกองทุนที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการข้อ ๖ ให้ผู้อำนวยการสำนักงานเป็นผู้รักษาการตามระเบียบนี้และมีอำนาจกำหนดวิธีปฏิบัติเพื่อประโยชน์ในการปฏิบัติงานได้เท่าที่ไม่ขัดหรือแย้งกับระเบียบนี้หมวด๑วัตถุประสงค์ของการให้กู้ยืม ข้อ ๗ การให้กู้ยืม มีวัตถุประสงค์ ดังต่อไปนี้(๑)เพื่อการประกอบอาชีพ(๒) เพื่อการขยายกิจการหมวด๒คุณสมบัติของผู้มีสิทธิกู้ยืม ข้อ ๘ ผู้มีสิทธิกู้ยืมเงินกองทุนต้องเป็นคนพิการที่มีคุณสมบัติและไม่มีลักษณะต้องห้าม ดังต่อไปนี้(๑)เป็นคนพิการที่จดทะเบียนแล้วตามพระราชบัญญัติการฟื้นฟูสมรรถภาพคนพิการ พ.ศ. ๒๕๓๔(๒) มีอายุไม่ต่ำกว่าสิบห้าปีและไม่เกินเจ็ดสิบปีบุคคลที่ยังไม่บรรลุนิติภาวะต้องได้รับความยินยอมจากบิดา มารดา หรือผู้ปกครองก่อนคนพิการที่มีอายุต่ำกว่ากำหนดตามวรรคหนึ่ง(๒)อาจมีสิทธิกู้ยืมเงินกองทุนได้เมื่อคณะอนุกรรมการเห็นว่าเพื่อความเหมาะสมแก่การดำรงชีพหรือการประกอบอาชีพ(๓)ต้องมีชื่อในทะเบียนบ้านอยู่ในท้องที่ที่ยื่นขอกู้กรณีที่ไม่มีชื่ออยู่ในทะเบียนบ้านในท้องที่นั้นต้องได้รับการรับรองจากองค์กรท้องถิ่น หรือองค์กรคนพิการที่มีฐานะเป็นนิติบุคคลว่าคนพิการที่ได้รับรองนี้เป็นบุคคลอยู่ในท้องถิ่นตามคำรับรอง หรือมีหนังสือรับรองการเช่าบ้านหรือการเข้าพักอาศัยจากเจ้าของบ้านเช่าซึ่งเช่ามาแล้วไม่น้อยกว่าหกเดือน(๔)ไม่เป็นผู้ที่ค้างชำระหนี้เงินกองทุน ยกเว้นเป็นการกู้เพื่อขยายกิจการ ทั้งนี้ต้องไม่เกินวงเงินสี่หมื่นบาทโดยต้องชำระหนี้คืนตามสัญญาเดิมมาแล้วไม่น้อยกว่าหนึ่งปี เว้นแต่คณะอนุกรรมการจะมีความเห็นเป็นอย่างอื่นข้อ ๙ ผู้มีสิทธิกู้ยืมเงินกองทุนจะต้องมีหลักฐานประกอบการพิจารณา ดังต่อไปนี้(๑)สำเนาสมุดประจำตัวคนพิการ(๒) สำเนาทะเบียนบ้าน(๓) แผนผังที่พักอาศัยหรือที่ประกอบกิจการ(๔)วัตถุประสงค์ในการขอกู้ยืมเงินและประมาณการค่าใช้จ่าย(๕)รูปถ่ายเต็มตัวเห็นสภาพความพิการ จำนวน ๒ รูป(๖)สำเนาหลักฐานการศึกษา (ถ้ามี)หมวด๓การยื่นคำร้องขอกู้ยืม ข้อ ๑๐ให้ผู้มีสิทธิกู้ยืมเงินยื่นคำร้องขอกู้เงินกองทุนที่ศูนย์บริการเบ็ดเสร็จณ จุดเดียวสำหรับคนพิการ หรือสำนักงานพัฒนาสังคมและความมั่นคงของมนุษย์จังหวัดเพื่อตรวจสอบเอกสารและข้อเท็จจริงเมื่อผู้อำนวยการสำนักส่งเสริมและพิทักษ์คนพิการหรือพัฒนาสังคมและความมั่นคงของมนุษย์จังหวัด ตรวจสอบเอกสารและข้อเท็จจริงแล้วให้นำเสนอความเห็นต่อคณะอนุกรรมการพิจารณาคณะอนุกรรมการต้องประชุมพิจารณาคำร้องขอกู้เงินอย่างน้อยทุกสองเดือนต่อครั้งเว้นแต่ไม่มีคำร้องขอที่ผ่านการตรวจสอบข้อเท็จจริงและแจ้งผลการอนุมัติให้ผู้ยื่นคำร้องทราบภายในหกสิบวันนับแต่วันที่รับคำร้องหมวด๔หลักประกันการกู้ยืมและการทำสัญญากู้ยืมเงิน ข้อ ๑๑ การกู้ยืมเงินกองทุน ผู้กู้ยืมเงินต้องนำบุคคลค้ำประกันมาทำสัญญาและต้องลงนามในสัญญาต่อหน้าเจ้าหน้าที่ผู้ที่ได้รับมอบอำนาจบุคคลผู้ค้ำประกันต้องมีคุณสมบัติและไม่มีลักษณะต้องห้ามดังต่อไปนี้(๑)มีความสามารถในการทำนิติกรรม(๒)มีภูมิลำเนาเป็นหลักแหล่ง มีอาชีพและรายได้มั่นคง มีชื่ออยู่ในทะเบียนบ้านในท้องที่ที่ผู้กู้ยื่นขอกู้ไม่น้อยกว่าหกเดือน(๓)หากผู้ค้ำประกันเป็นคนพิการต้องเป็นบุคคลที่ไม่มีประวัติการค้างชำระหนี้เงินกองทุนติดต่อกันสองงวด(๔)ต้องไม่เป็นสามีหรือภรรยาของผู้กู้ตามกฎหมายทั้งนี้ผู้ค้ำประกันคนหนึ่งจะค้ำประกันผู้กู้ยืมเงินกองทุนได้ไม่เกินหนึ่งรายข้อ ๑๒ เมื่อคณะอนุกรรมการพิจารณาอนุมัติคำขอกู้ยืมเงินกองทุนแล้วให้สำนักส่งเสริมและพิทักษ์คนพิการหรือสำนักงานพัฒนาสังคมและความมั่นคงของมนุษย์จังหวัดดำเนินการให้ผู้ที่ได้รับอนุมัติกู้ยืมกองทุนไปทำสัญญากู้ยืมเงินและสัญญาค้ำประกันกับผู้อำนวยการสำนักงานหรือผู้ซึ่งผู้อำนวยการสำนักงานมอบหมายโดยให้จัดทำสัญญากู้ยืมเงินและสัญญาค้ำประกัน จำนวนสามชุด ต้นฉบับให้เก็บไว้ ณสำนักงานที่ยื่นกู้ หนึ่งชุด คู่ฉบับให้ส่งไปยังสำนักส่งเสริมและพิทักษ์คนพิการหนึ่งชุด มอบสัญญากู้ยืมเงินให้ผู้กู้ยืมหนึ่งฉบับและมอบสัญญาค้ำประกันให้ผู้ค้ำประกันหนึ่งฉบับ ถ้าผู้ที่ได้รับอนุมัติให้กู้ยืมเงินรายใดไม่มาทำสัญญาภายในหนึ่งปีหรือไม่มารับเงินหลังจากทำสัญญาแล้วหกเดือนนับแต่วันที่แจ้งให้ทราบให้ถือว่าการขอกู้ยืมเงินในครั้งนั้น เป็นอันยกเลิกแต่ไม่ระงับสิทธิในการขอยื่นกู้ยืมเงินกองทุนใหม่หมวด๕อำนาจการอนุมัติเงินกู้ยืมและสั่งจ่ายเงินกองทุน ข้อ ๑๓ ให้คณะอนุกรรมการเป็นผู้มีอำนาจในการอนุมัติคำขอกู้ยืมเงินกองทุนในวงเงินไม่เกินรายละสี่หมื่นบาทเพื่อเป็นทุนประกอบอาชีพเว้นแต่คณะอนุกรรมการจะพิจารณาเห็นเป็นอย่างอื่นแต่ทั้งนี้ต้องไม่เป็นการขัดต่อระเบียบคณะกรรมการฟื้นฟูสมรรถภาพคนพิการ ว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการพ.ศ. ๒๕๓๖ และแก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการ ว่าด้วยการจัดหาผลประโยชน์ และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ ๒) พ.ศ. ๒๕๔๑และแก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ ๓) พ.ศ. ๒๕๔๗ข้อ ๑๔ให้ผู้อำนวยการสำนักงานส่งเสริมสวัสดิภาพและพิทักษ์เด็ก เยาวชนผู้ด้อยโอกาส คนพิการ และผู้สูงอายุหรือผู้ที่ได้รับมอบหมายเป็นผู้มีอำนาจอนุมัติสั่งจ่ายเงินกองทุนฯหมวด๖การชำระหนี้การเร่งรัดหนี้ การรับสภาพหนี้ ข้อ ๑๕การชำระคืนเงินกู้ยืมให้ผู้กู้ยืมเงินกองทุน ผ่อนชำระหนี้เป็นรายเดือนภายในระยะเวลาไม่เกินห้าปีนับแต่วันที่รับเงินกู้ตามสัญญาเว้นแต่กรณีที่คณะอนุกรรมการบริหารกองทุนฟื้นฟูสมรรถภาพคนพิการเห็นเป็นอย่างอื่นข้อ ๑๖ การชำระคืนเงินกู้ยืมให้ผู้กู้ยืมเงินกองทุนชำระตามสัญญาการกู้ยืมเงิน ณสำนักส่งเสริมและพิทักษ์คนพิการ หรือสำนักงานพัฒนาสังคมและความมั่นคงของมนุษย์จังหวัดหรือผู้ซึ่งได้รับมอบหมายจากผู้อำนวยการสำนักงาน โดยเข้าบัญชีเงินกองทุนข้อ ๑๗ถ้าผู้กู้ยืมเงินกองทุนไม่ชำระหนี้ตามกำหนดตั้งแต่สองงวดขึ้นไปสำนักส่งเสริมและพิทักษ์คนพิการหรือสำนักงานพัฒนาสังคมและความมั่นคงของมนุษย์จังหวัดจะต้องเร่งรัดหนี้ให้เป็นไปตามสัญญาโดยการจัดทำหนังสือเร่งรัดติดตามทวงหนี้ หรือจัดส่งเจ้าหน้าที่ออกติดตามและเก็บรวบรวมเอกสารการทวงหนี้ไว้เป็นหลักฐาน พร้อมทั้งทำรายงานเสนอคณะอนุกรรมการข้อ ๑๘ ให้สำนักส่งเสริมและพิทักษ์คนพิการหรือสำนักงานพัฒนาสังคมและความมั่นคงของมนุษย์จังหวัดหรือผู้ซึ่งผู้อำนวยการสำนักงานมอบหมายตรวจสอบรายละเอียดจำนวนเงินที่ผู้กู้ยืมเงินกองทุนค้างชำระณวันสิ้นปีงบประมาณและดำเนินการแจ้งให้ผู้กู้ยืมเงินกองทุนทุกรายยืนยันจำนวนหนี้คงค้างในใบรับสภาพหนี้ตามแบบที่กำหนดท้ายระเบียบนี้กรณีที่ผู้กู้ยืมเงินกองทุนฟื้นฟูสมรรถภาพคนพิการปฏิเสธหรือเพิกเฉยให้รายงานสำนักงานเพื่อดำเนินการต่อไปหมวด๗การตัดหนี้สูญ ข้อ ๑๙เมื่อผู้อำนวยการสำนักส่งเสริมและพิทักษ์คนพิการหรือพัฒนาสังคมและความมั่นคงของมนุษย์จังหวัดพิจารณาว่า ทั้งผู้กู้ยืมและผู้ค้ำประกันไม่อยู่ในวิสัยที่จะใช้เงินคืนทั้งหมดหรือบางส่วนได้ให้รายงานสาเหตุแห่งการผิดสัญญาของผู้กู้ยืมและผู้ค้ำประกันต่อคณะอนุกรรมการพิจารณาก่อนนำเสนอคณะกรรมการฟื้นฟูสมรรถภาพคนพิการ เพื่อขอตัดหนี้สูญต่อกระทรวงการคลังเอกสารประกอบการพิจารณาการตัดหนี้สูญมีดังต่อไปนี้(๑)สำเนาเอกสารสัญญากู้ยืมเงินและสัญญาค้ำประกัน(๒) สำเนาเอกสารแสดงจำนวนเงินที่ผู้กู้ยืมได้ชำระหนี้และค้างชำระ(๓)สำเนาเอกสารติดตามทวงหนี้ผู้กู้ยืมและผู้ค้ำประกันสัญญาเงินกู้(๔)หลักฐานอื่นที่เป็นประโยชน์ต่อการประกอบการพิจารณาหมวด๘การรายงานผลการดำเนินงาน ข้อ ๒๐ ให้สำนักส่งเสริมและพิทักษ์คนพิการหรือสำนักงานพัฒนาสังคมและความมั่นคงของมนุษย์จังหวัดรายงานผลการดำเนินงานการกู้ยืมเงินกองทุนฟื้นฟูสมรรถภาพคนพิการต่อผู้อำนวยการสำนักงานภายในวันที่ ๑๕ ของเดือนถัดไป และรายงานให้ที่ประชุมคณะอนุกรรมการและคณะกรรมการทราบทุกครั้งข้อ ๒๑ ประกาศ หลักเกณฑ์ วิธีการตลอดจนแนวทางปฏิบัติใดที่ขัดแย้งกับประกาศนี้ให้ถือว่าเป็นอันยกเลิกหากมีกรณีเป็นที่สงสัยว่าควรจะปฏิบัติอย่างไรให้คณะอนุกรรมการหารือคณะกรรมการเพื่อแก้ไขปัญหาการกู้ยืมเงินกองทุนเป็นกรณีไปประกาศณ วันที่ ๒๖ พฤศจิกายน พ.ศ. ๒๕๔๗พนิตา กำภู ณ อยุธยาผู้อำนวยการสำนักงานส่งเสริมสวัสดิภาพและพิทักษ์เด็กเยาวชนผู้ด้อยโอกาส คนพิการและผู้สูงอายุประธานคณะอนุกรรมการบริหารกองทุนฟื้นฟูสมรรถภาพคนพิการศุภชัย/พิมพ์๓๑พฤษภาคม ๒๕๔๘ฐิติพงษ์/พัชรินทร์/ตรวจ๒๙มิถุนายน ๒๕๔๘A+B[๑] รก.๒๕๔๗/พ๑๓๔ง/๕๕/๘ ธันวาคม๒๕๔๗